*Байрам куни ишга жалб қилиш*

*ҳақидаги буйруқдан намуна*

*(ходимнинг розилиги билан)*

**Б У Й Р У Қ**

|  |  |  |
| --- | --- | --- |
|  20.03.2025 йил | 46-шт-сонли | Тошкент ш. |

**Ходимларни байрам куни ишга**

**жалб этиш тўғрисида**

“Шодлик барака” масъулияти чекланган жамиятидаги буюртмалар ҳажми кескин ошиб кетганлиги сабабли ва уларни шошилинч бажариш орқали корхонанинг кейинги даврда нормал фаолият юритишини таъминлаш мақсадида, буюраман:

1. Техник таъмирлаш бўлими бошлиғи Сатторов Собиржон Тохирович, бўлим механиги Комилов Ўктам Дўстович ва бўлим устаси Шобердиев Фаёз Жовлиевичлар 2025 йил 21 март – Наврўз байрами куни ишга жалб этилсин.

Ушбу ходимлар зиммасига шу куни техник таъмирлаш ишлари бўйича 13 ва 14-сонли буюртмаларни якунлаш вазифаси юклатилсин.

2. Бош бухгалтер (Э.Т.Эргашев) ходимларнинг ишланмайдиган байрам куни амалга оширган меҳнати учун Ўзбекистон Республикаси Меҳнат кодексининг 263-моддасига асосан кунбай тариф ставкасининг икки ҳиссаси миқдорида иш ҳақи тўланишини таъминласин.

3. Мазкур буйруқнинг ижроси юзасидан назорат бош директор ўринбосари Ж.Б.Толипов зиммасига юклатилсин.

***Асос:*** *Ходимларнинг розилик аризалари, Ўзбекистон Республикаси Меҳнат кодексининг 209, 212 ва 263-моддалари.*

**Бош директор Т.М.Зокиров**